
R E F E R A T   D E   A P R O B A R E
[bookmark: _Hlk232684442]privind aprobarea Devizului general actualizat, după finalizarea procedurilor de achiziție publică, pentru obiectivul de investiții "ASIGURAREA ENERGIEI
 DIN SURSE REGENERABILE PENTRU CONSUMUL PROPRIU AL CLĂDIRILOR PUBLICE ȘI A ILUMINATULUI PUBLIC DIN 
MUNICIPIUL BRAD, JUDEȚUL HUNEDOARA”



Având în vedere necesitatea dezvoltării infrastructurii energetice locale prin valorificarea resurselor regenerabile și asigurarea unei eficiențe crescute a costurilor operaționale pentru consumul propriu al clădirilor publice și al iluminatului public, Municipiul Brad are în derulare acest obiectiv de investiții.
Evoluția documentației tehnico-economice și a valorilor estimate pentru acest obiectiv s-a desfășurat în mod etapizat, conform reglementărilor legale în vigoare.
Astfel, prin Hotărârea Consiliului Local nr. 221 din 16.11.2023 s-au aprobat Studiul de Fezabilitate și Indicatorii tehnico-economici inițiali. Valoarea totală a Devizului general aprobată la acea dată a fost în valoare de 5.377.820,27 lei (cu T.V.A.), respectiv 4.921.267,02 lei (fără T.V.A.), din care C+M = 2.194.181,50 lei (cu T.V.A.), respectiv 1.943.358,00 lei (fără T.V.A.).
La elaborarea documentației, faza Proiect Tehnic și Detalii de Execuție, soluția tehnică inițială a fost completată cu categorii de lucrări indispensabile funcționalității obiectivului (racordarea centralei electrice fotovoltaice la sistemul energetic național, împrejmuirea, iluminatul și supravegherea video a incintei). 
Totodată, s-au optimizat costurile și s-a actualizat regimul de T.V.A. la cota legală unitară de 21%. Astfel, prin Hotărârea Consiliului Local nr. 20 din 29.01.2026 s-au aprobat Documentația tehnico-economică, Indicatorii tehnico-economici și Devizul general. 
Valoarea totală a Devizul general a fost de în valoare de 5.377.820,26 lei (cu T.V.A.), respectiv 4.452.095,60 lei (fără T.V.A.), din care C+M = 2.187.123,40 lei (cu T.V.A.), respectiv 1.807.540,00 lei (fără T.V.A.).
Ulterior finalizării procedurilor contractuale de achiziție publică, s-a impus integrarea prețurilor adjudecate în structura Devizului general. Diferența valorică la nivelul capitolului C+M reflectă recalibrarea prețurilor pe elemente componente în urma licitației, fără a fi afectată valoarea totală contractată la nivel de proiect.
În aceste condiții, valoarea totală a Devizului general este de 5.377.820,26 lei (cu T.V.A.), respectiv 4.453.483,30 lei (fără T.V.A.), din care C+M = 3.066.660,00 lei (cu T.V.A.), respectiv 2.534.429,75 lei (fără T.V.A.).
Conform prevederilor art. 10 alin. (4) lit. b) din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor de investiții finanțate din fonduri publice, devizul general se actualizează prin grija beneficiarului investiției ori de câte ori este necesar, rezultând valoarea reală a obiectivului de investiții după atribuirea contractelor.
	  În contextul celor de mai sus, am inițiat prezentul  proiect de hotărâre prin care am propus aprobarea Devizului general actualizat, după finalizarea procedurilor de achiziție publică, pentru obiectivul de investiții "ASIGURAREA ENERGIEI DIN SURSE REGENERABILE PENTRU CONSUMUL PROPRIU AL CLĂDIRILOR PUBLICE ȘI A ILUMINATULUI PUBLIC DIN MUNICIPIUL BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.     
 	Invoc în susţinerea propunerii mele prevederile Ghidul solicitantului privind Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice, din cadrul „Programului-cheie 1” Surse regenerabile de energie și stocarea energiei din Fondul pentru Modernizare, aprobat prin OME nr.1431/01.11.2023, cu modificările și completările ulterioare, ale H.G. nr. 907/2016 privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenție, ale Ordonanței de Urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare, ale Regulamentului de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre, ale art. 44 alin.(1) din Legea nr. 273/2006 privind finanțele publice locale, cu modificările și completările ulterioare, ale art.129 alin. (1), alin. (2) lit. b), alin. (4) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

